Χρήστος Χατζηπαντελίδης

Ο Χρήστος Χατζηπαντελίδης είναι Έλληνας ποδοσφαιριστής που αγωνίζεται στη θέση του μέσου και τη φετινή περίοδο (2012-13) αγωνίζεται στον Ολυμπιακό Βόλου.

Καρίερα
Ο Χρήστος Χατζηπαντελίδης γεννήθηκε στα Ιωάννινα στις 12 Αυγούστου 1981 κάνοντας εκεί τα πρώτα του ποδοσφαιρικά βήματα. Ωστόσο, χρειάστηκε αρχικά να παίξει μία τετραετία στη Δάφνη Ερυθρών που μετείχε στο πρωτάθλημα της Βοιωτίας, πριν ξεκινήσει ουσιαστικά η ποδοσφαιρική του καριέρα παίρνοντας μεταγραφή στον Αθηναϊκός Α.Σ. σε ηλικία 18 ετών την περίοδο 1999-00, αγωνιζόμενος στη Β΄ Εθνική κατακτώντας και το πρωτάθλημα και συνάμα την άνοδο στη Α΄ Εθνική. Αγωνίστηκε ένα χρόνο στη Α΄ Εθνική (2000-01) και την περίοδο 2001-02 αρχικά στην Β΄ Εθνική έως τον Ιανουάριο του 2002 όπου μετεγγράφηκε στον Π.Α.Σ. Γιάννινα, παίρνοντας μόνο μία ευκαιρία συμμετοχής στο κύπελλο. Παρέμεινε στον Π.Α.Σ. Γιάννινα και την περίοδο 2002-03 στην Α' Εθνική, αλλά λόγω τιμωρίας της ομάδας του από την ΕΠΟ, διαβαθμίστηκαν στη Β΄ Εθνική. Ακολούθως εντάχθηκε στο δυναμικό της Α.Ο. Χανίων χωρίς όμως να έχει συμμετοχές. Το 2005 μετακινείται στην Κύπρο όπου και υπογράφει στον Ολυμπιακό Λευκωσίας, βοηθώντας την ομάδα του να παραμείνει στην κατηγορία την περίοδο 2005-06. Ακολούθως επιστρέφει στην Ελλάδα όπου αποκτιέται από τον ΠΑΣ Πρέβεζα (2006-07) χωρίς όμως καμιά συμμετοχή. Την περίοδο 2007-08 αγωνίζεται με τα χρώματα της Νίκης Βόλου έχοντας 27 συμμετοχές και 13 τέρματα (πρώτος σκόρερ ομάδας. Το Δεκέμβριο του 2012 βραβεύθηκε από τον Πανελλήνιο Σύνδεσμο Αμειβομένων Ποδοσφαιριστών (ΠΣΑΠ) ως ο πολυτιμότερος παίκτης του Βορείου ομίλου της Γ΄ Εθνικής για την περίοδο 2007-2008. Την περίοδο 2008-09 αγωνίζεται στον ΑΟ Νέα Καβάλα στη Β' Εθνική και με 19 συμμετοχές βοηθά την ομάδα του να πάρει την άνοδο στην Α΄ Εθνική. Την περίοδο 2009-10 αγωνίζεται στον Α.Ο. Θρασύβουλος Φυλής και την περίοδο 2010-11 στη Γ.Σ. Δόξα Δράμας βοηθώντας την ομάδα του να πάρει το εισιτήριο ανόδου στην Σούπερ Λιγκ. Αν και δέχθηκε πρόταση από τη Γ.Σ. Δόξα Δράμας για ανανέωση της συνεργασία τους, προτίμησε λόγω γάμου να μετακομίσει μόνιμα στην Κύπρο. Έτσι, εντάσσεται στη Νέα Σαλαμίνα Αμμοχώστου, αγωνιζόμενος στην A' κατηγορία όπου συνεχίζει μέχρι τον Ιανουάριο του 2013. Την αγωνιστική περίοδο 2011-12 ήταν ο πρώτος σκόρερ την ομάδας του με 8 τέρματα  και στην έκτη θέση του πίνακα των σκόρερ του πρωταθλήματος. Τον Ιανουάριο του 2013 αποχώρησε από τη Νέα Σαλαμίνα και εντάχθηκε στον Ολυμπιακό Βόλου.

Ο Χρήστος Χατζηπαντελίδης έχει τέσσερις συμμετοχές με την Εθνική ομάδα ποδοσφαίρου Ελλάδας κάτω των 21 ετών της Ελλάδας .
αλλά έχασε τη συμμετοχή στους Ολυμπιακούς αγώνες λόγο σοβαρού τραυματισμού.

Τίτλοι
Πρωτάθλημα Β' Εθνικής (1): 1999-00

Διακρίσεις
Πολυτιμότερος παίκτης του Βορείου ομίλου της Γ΄ Εθνικής για την περίοδο 2007-2008 .
Πρώτος σκόρερ στη Νέα Σαλαμίνα (2011-12) και στη Νίκη Βόλου (2007-08)

Πηγές
«Θέλουμε να πάρουμε τη Νέα Σαλαμίνα ψηλά» (σελ.20-21)

Παραπομπές

Εξωτερικοί σύνδεσμοι 

Συνέντευξη στο περιοδικό Cytavision
Χρήστος Χατζηπαντελίδης
Χρήστος Χατζηπαντελίδης
ΧΑΤΖΗΠΑΝΤΕΛΙΔΗΣ ΧΡΗΣΤΟΣ
Χατζηπαντελίδης στο Balla: "Τα γκολ στα επίσημα ματς" (video)
ΠΡΩΤΑΓΩΝΙΣΤΕΣ: Χρήστος Χατζηπαντελίδης 

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Νέας Σαλαμίνας
Ποδοσφαιριστές Δόξας Δράμας
Ποδοσφαιριστές Αθηναϊκού
Ποδοσφαιριστές Ολυμπιακού Λευκωσίας
Ποδοσφαιριστές Νίκης Βόλου
Ποδοσφαιριστές Α.Ο. Καβάλα
Ποδοσφαιριστές Π.Α.Σ. Γιάννινα
Ποδοσφαιριστές Θρασύβουλου Φυλής
Ποδοσφαιριστές Ολυμπιακού Βόλου
Ποδοσφαιριστές Εθνικής Ελλάδας Κ21
Ποδοσφαιριστές Γ΄ Εθνικής Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Σούπερ Λιγκ Ελλάδας